Ympäristöhallinnon viestinnällisten verkkopalveluiden uudistamishanke

Asettaminen	
	Ympäristöministeriö on tänään asettanut ohjausryhmän ympäristöhallinnon viestinnällisten verkkopalveluiden uudistamista varten. 	

Toimikausi	
	20.3.2001 - 31.12.2002  	

Tausta	
	Viestintä on keskeinen osa hallinnon toimintaa ja sen päämäärien toteuttamista.

Ympäristöhallinnon verkkoviestinnän uudistamisen tarvetta ja suuntaviivoja on selvitetty vuonna 2000 tehdyssä selvitysmiehen työssä. Raportti totesi perusteellisen uudistamisen välttämättömäksi.

Vuonna 2000 valmistuneen ympäristöhallinnon tiedon hallinnan strategian tavoitteena on, että ympäristöhallinnon verkkopalvelut ovat alansa parhaiden joukossa vuoteen 2005 mennessä.

Viestinnällisten verkkopalveluiden uudistaminen on yksi keskeisistä keinoista joilla toteutetaan valmisteilla olevaa viestintästrategiaa.	

Tavoitteet	
	Tavoitteena on uudistaa ympäristöhallinnon viestinnällistä verkkopalvelua asiakaslähtöisesti ympäristöhallinnon tehtävät ja tavoitteet huomioonottaen. Uudistamisella pyritään parempaan  asiakaspalveluun ja avoimuuteen. Ajankohtaisaineiston osuus korostuu. Tavoitteena on myös verkkotoimittamisen ja verkkopalvelun ylläpidon helpottaminen ajanmukaisilla työvälineillä.

Tavoitteiden saavuttamiseksi on uudistettava ympäristöhallinnon viestinnällisen verkkopalvelun palvelun rakenne ja ulkoasu, tuotantotapa ja toimitusorganisaatio sekä koko tuotannon taustalla oleva tekniikka.	

Tehtävä	
	Viestinnällisen verkkopalvelun uudistustyötä ohjaa ohjausryhmä. Ohjausryhmän tehtävät ovat seuraavat:

1) Määritellä ympäristöhallinnon verkkoviestinnän linjaukset, toiminnan organisointi, valtuudet ja vastuut

2) Määritellä verkkopalvelun sisällöntuotannosta ja teknisestä toteutuksesta vastaavien alatyöryhmien tehtävät ja ohjata näiden työtä

3) Käsitellä hankkeeseen liittyvät ulkopuolisten palveluiden ostot ja muut hankinnat

4) Valmistella ja ohjata hankkeeseen liittyvää tiedottamista, verkkopalvelun käyttöönottoa ja koulutusta	

Organisointi	
		Puheenjohtaja
Siv Dahlin Jansson, tiedotuspäällikkö, ympäristöministeriö 	
		
Jäsenet:	
		Riitta Rainio, hallintojohtaja, ympäristöministeriö 
Heikki Heikkilä, tietohallintojohtaja, ympäristöministeriö
Sakari Ervola, ylitarkastaja, maa-ja metsätalousministeriö
Maija Rajakylä, hallintojohtaja, Valtion asuntorahasto
Juha Kämäri, tutkimusjohtaja, Suomen ympäristökeskus 	
		Kirsi Norros, viestintäpäällikkö, Suomen ympäristökeskus
Aira Saloniemi, verkkopäätoimittaja, Suomen ympäristökeskus
Marke Kaukonen, tietohallintopäällikkö, Uudenmaan ympäristökeskus	
		Ulla Koivusaari, johtaja, Pirkanmaan ympäristökeskus 	
		Veli-Matti Tiainen, johtaja, Kaakkois-Suomen ympäristökeskus	
		Tapio Kovanen, ympäristöneuvos, Länsi-Suomen ympäristölupavirasto	
		
Sihteeri
Tuula Nyqvist, atk-käytön suunnittelija Länsi-Suomen ympäristökeskus	
			
	Ohjausryhmän alaisena toimii kaksi alatyöryhmää, joista toinen vastaa verkkopalvelun sisältöön ja sen tuottamiseen liittyvistä asioista ja toinen keskittyy tarvittaviin teknisiin ratkaisuihin.

Ohjausryhmä toimii myös verkkoviestinnän uudistukseen liittyvän 'Alueellinen ympäristötieto-' pilotin ohjausryhmänä.	

Kustannukset ja rahoitus	
	Ohjausryhmän työ tehdään virkatyönä. Ohjausryhmän jäsenten matkakulut maksetaan momentilta 35.99.22.72	

	Kansliapäällikkö	Sirkka Hautojärvi	

	
	Vanhempi hallitussihteeri	Riitta Rönn	

JAKELU	
	Ohjausryhmän puheenjohtaja, jäsenet ja sihteeri	

TIEDOKSI	
	Ympäristöministeriön osastot ja yksiköt
Suomen ympäristökeskus
Valtion asuntorahasto
alueelliset ympäristökeskukset
ympäristölupavirastot
maa- ja metsätalousministeriö